Brunnera
Brunnera (lat. Brunnera) — bitkilər aləminin göyzabançiçəklilər dəstəsinin göyzabankimilər fəsiləsinə aid bitki cinsi. İriyarpaqlı brunnera (B. macrophylla) (Anchusa myosotidiflora) — sallaq budaqlı, düzgövdəli çoxillik bitkidir. Bitkinin çiçəkləri süpürgəçiçək qrupuna toplanmışdır. Gülləri yaddaşçiçəyinin güllərinə oxşardır. İriyarpaqlı brunneranın vətəni Qafqazdır. Gülçülükdə 1825-ci ildən istifadə edilir. Sibir brunnerası (B. sibirica) əvvəlki növdən iri yarpaqları və çiçəkləri ilə fərqlənir. Brunneranı toxumla, kol pöhrələri və qələmlə çoxaldırlar. Qələmləri yay ərzində tez kök atır. Brunnera susevən bitkidir. Su çatışmadıqda yarpaqları solur. Brunneradan gül dəstəsi bağlamaq olar.